په حقیقت کې په هر فرد کې پرته له کومه شرطه دا ځانګړنه شته چې خپل ځان د یو فاعل (د یو مستقل نفس) په حیث مطرح کړي البته دا یو اخلاقي مسولیت هم دی۔ همدارنګه هر نفر سره دا خواهش هم شته چې له ازادۍ وتښتي او خپل ځان د یو شي او مفعول پر حیث تسلیم کړي۔ که څه هم چې دا یو سرنوشت سازه مسله ده چې یو نفر غواړي، غیرفعاله، له خپل ځانه پردی، ورک، د نورو خلکو د غوښتنو قرباني، له پرمختګه پاتې او له هر ډول ارزښته محروم شي۔ مګر دا یوه اسانه لاره ده چې انسان پرې له هغه اضطراب او تشنجه خلاصیږي کوم چې د یو منتخب ژوند له ځان سره لري۔ سړي ښځو ته د پردي (جنس/مخلوق) په حیث ځکه ګوري چې ښځه ورته د خپل جرم شریکه ښکاري۔ دا چې ښځه د یو ازاد نفس اوسېدلو غوښتنه تر اوسه نه کوي، علت یې دا دی چې ښځې د یو موثر روش و طرزه برخمنې نه دي۔